Diari Oficial de la Generalitat Valenciana


Sumari del DOGV 1092, del 23-06-1989 (1989/814280)

ORDRE de 5 de juny de 1989, de la Conselleria de Sanitat i Consum, per la qual es convoquen ajudes destinades a la investigació en matèria sanitària.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/05/(1)/dof/vci/html**

### Dades del document

Número de DOGV
:   1092

Data del DOGV
:   23-06-1989

Secció del DOGV
:   DISPOSICIONS GENERALS

Número del document
:   1989/814280


Data del document
:   05-06-1989

Organisme emissor
:   Conselleria de Sanitat i Consum

Tipus de document
:   Ordre

Ordre de 5 de juny de 1989, de la Conselleria de Sanitat i Consum, per la qual es convoquen ajudes destinades a la investigació en matèria sanitària.  
La Conselleria de Sanitat i Consum, a través de l'Institut Valencià d'Estudis en Salut Pública, a fi d'impulsar tots aquells treballs i iniciatives que possibiliten un millor desenvolupament i coneixement de la Salut i contribuesquen al seu perfeccionament científic, convoca una concessió d'ajudes per a projectes d'investigació en matèria de Salut, que es regiran segons les següents  
BASES  
Primera  
Podran sol·licitar ajudes per a projectes d'investigacions sanitàries els professionals que pertanguen a plantilles de la Conselleria de Sanitat i Consum o d'institucions que hi estiguen concertades, i els d'aquells organismes o Ens vinculats o no vinculats a aquella, les activitats dels quals puguen tenir interès per millorar la salut de la població de la Comunitat Valenciana.  
Segona  
Les sol·licituds es formalitzaran en instància adreçada al Director de l?IVESP a la qual s'adjuntarà la documentació corresponent, segons els models que es recolliran a la Secretaria de l?IVESP, c/ Dr. Rodríguez Fornos, 4, València-46074, i finalitzarà el termini de presentació de sol·licituds als 30 dies naturals des de l?endemà de la publicació d'aquesta Convocatòria al Diari Oficial de la Generalitat Valenciana.  
Tercera  
Les peticions d'ajuda seran formulades per l?investigador principal del projecte, i s'hi farà constar la persona o persones que han de col·laborar en el desplegament dels treballs, especificant-hi la posició administrativa i el seu paper dins l?equip investigador, i tots ells signaran l'acceptació de llur participació en el projecte (model número 2), i s'hi adjuntarà llur currículum el vitae segons el model normalitzat (model número 3).  
Quarta  
La Memòria del projecte d'investigació (model número 4) comprendrà:  
a) Títol del projecte.  
b) Enunciació precisa del tema objecte d'investigació amb descripció detallada dels objectius concrets del projecte.  
c) Exposició concisa dels antecedents del tema i treballs previs més importants que el fonamenten, amb les referències bibliogràfiques més significatives.  
d) Descripció molt abreujada del material i mètodes que es pretenen aplicar.  
e) Material i instal·lacions de què es dispose per a la realització del projecte.  
f) Pressupost detallat del projecte.  
g) Etapes per al seu desplegament, amb expressió del calendari previsible per a cadascuna d'elles.  
h) L'equip d'investigació farà constar els recursos humans i econòmics de què es disposa per dur a terme la realització del projecte proposat.  
Caldrà manifestar expressament ajudes sol·licitades i/o concedides d'altres Organismes, i especificar el tema, import de l'ajuda, nom de l?organisme i durada del projecte.  
i) S'indicarà l'aplicabilitat i utilitat pràctica dels possibles resultats del projecte d'investigació.  
Cinquena  
Per a la redacció del pressupost del projecte d'investigació es tindrà en compte el que segueix:  
a) Al capítol referent a despeses de personal s'expressaran les despeses que de manera molt excepcional es deriven de retribucions a persones que no estiguen vinculades econòmicament a la Generalitat Valenciana, puix que les que en depenen no poden percebre en cap cas compensació alguna per llur participació en el projecte.  
Quan s'autoritze la col·laboració de persones alienes al Centre o Servei, es farà especificat que col·laboren en el programa d'investigació de manera transitòria i per a un treball concret, sense que això supose cap relació o dret de caràcter laboral amb la institució.  
b) En les despeses de funcionament i material no inventariables, s'hi faran esment al fungible, als viatges, i a qualsevol altra despesa que calga per a la realització del projecte. Se n'exceptua, doncs, el material inventariable, que en cap cas no es podrà finançar amb aquest tipus d'ajudes.  
Sisena  
Els professionals que sol·licitaran les ajudes i subvencions previstes per als objectius recollits en la norma quarta, hauran de posseir els següents requisits:  
a) Ser espanyol.  
b) Ser major d'edat.  
c) No haver estat separat mitjànçant expedient disciplinari de l'Administració Pública, ni estar inhabilitat per a l'exercici de funcions públiques.  
Setena  
Els projectes d'investigació seran examinats per una Comissió Tècnica integrada pel Director i dos professors de l?IVESP i dos representants de les Universitats de la Comunitat Valenciana, i seran criteris preferents en la concessió d'ajuda els següents:  
a) L'especial incidència en l?àmbit específic de la Comunitat Valenciana.  
b) Que es tracte de Programes o treballs ja en funcionament.  
c) Que en la seua elaboració o desplegament partipe més d'un professional o estament sanitari.  
d) Que la seua aplicació s'efectue de forma coordinada amb altres Institucions o Serveis Públics sanitaris o extrasanitaris.  
e) La participació de la població al desenvolupament del programa.  
f) Que els seus objectius estiguen dirigits a l?estudi, la investigació o atenció d'algun dels aspectes següents:  
- Planificació, organització i gestió sanitària.  
- Promoció de la Salut.  
- Educació Sanitària.  
- Avaluació i control de qualitat en sistemes de salut.  
- Estudis epidemiològics.  
- Mesura de nivells de salut.  
- Sanitat ambiental.  
- Salut i dona.  
- Docència i investigació.  
Us decisions negatives seran comunicades als sol·licitants, la qual cosa no els impedirà de presentar noves sol·licituds en ulteriors convocatòries.  
La Secretaria de l?IVESP tornarà les sol·licituds d'investigació i documentació annexa, bé per no adaptar-se a les exigències de la convocatòria, o bé per no utilitzar els models normalitzats annexos.  
Si en el termini dels tres mesos següents a la notificació denegatòria de l'ajuda, l?interessat no demanava la devolució de la documentació es procedirà a la seua destrucció.  
Vuitena  
Les sol·licituds rebudes, degudament documentades, seran objecte d'ajuda o subvenció, si s'escau, per resolució del Conseller de Sanitat i Consum, a proposta de l'Institut Valencià d'Estudis en Salut Pública.  
Novena  
Les concessions cobriran total parcialment les despeses de les activitats projectades, en funció de les disponibilitats pressupostàries i de la seua quantia i naturalesa.  
Concedides les ajudes i subvencions, el pagament s'efectuarà en dos lliuraments. El 50% es pagarà immediatament després de la seua concessió, i el 50% restant, prèvia la presentació de memòria i de certificat de conformitat amb els treballs realitzats lliurat per l'IVESP.  
En el cas de treballs en equip, el pagament s?efectuarà a qui figure com a professional o investigador principal en la pròpia sol·licitud.  
Deu  
Dins els tres mesos següents a la finalització del treball d'investigació, el seu Director redactarà una memòria sintètica en paper DIN A-4, on s'especifique:  
- Ternes objecte d'investigació o objectius concrets del projecte.  
- Material i mètodes utilitzats.  
- Resultats obtinguts.  
- Discussió dels resultats.  
- Conclusions i Bibliografia.  
- Separates dels treballs publicats com a conseqüència del treball d'investigació realitzat.  
- Justificació de despeses en relació amb les ajudes econòmiques concedides.  
En full a part s'adjuntarà títol, autors, centre, paraules clau i resum.  
Onze  
En la publicació de treballs científics, presentació de comunicacions a Congressos i reunions científiques, etc., que tinguen lloc com a resultat d'una ajuda d'investigació de l'IVESP caldrà consignar-hi l'origen del finançament, i es trametrà a l'IVESP un exemplar de les publicacions, amb esment del número d'expedient.  
Dotze  
L'incompliment pels beneficiaris dels requisits establerts en aquest escrit i de les obligacions que es defineixen a les normes cinquena, deu i onze, originarà la revocació de les quanties concedides, amb tots els efectes i les responsabilitats que es deriven dels dits incompliments.  
En el cas d'ajudes a equips de professionals, existirà, en els supòsits esmentats d'incompliment, responsabilitat solidària de tots els seus integrants.  
Tretze  
En la resolució de les sol·licituds caldrà atenir-se a les consignacions pressupostàries que s'establiran amb càrrec als crèdits de 1989.  
València, 5 de juny de 1989.  
El Conseller de Sanitat i Consum,  
JOAQUIN COLOMER SALA


Còpia Permalink ELI